Nataša Urbančič Bezjak je bila članica Atletskega društva Kladivar Cetis Celje in najboljša metalka kopja v zgodovini slovenske atletike. Za Jugoslavijo je nastopila na Olimpijskih igrah 1968 v Ciudadu de México, kjer je z metom 55,42 mosvojila šesto mesto, in Olimpijskih igrah 1972 v Münchnu, kjer je bila z metom 59,06 m peta. Leta 1969in 1971 je bila Balkanska, v letih 1965, 1969 ter 1971 do vključno 1974 pa tudi Jugoslovanska prvakinja v metu kopja. Svoj največji uspeh kariere je dosegla na Evropskem prvenstvu 1974 v Rimu, ko je z metom 61,66 m postavila nov slovenski rekord in osvojila bronasto medaljo. Za slovensko atletiko je bila to druga medalja na velikih tekmovanjih. Njen osebni in hkrati jugoslovanski rekord 62,12 m je imela vse do leta 1995, torej 21 let. Leta 1973 je prejela Bloudkovo nagrado, leta 1974 je bila razglašena za športnico Jugoslavije in kar šestkrat zapored, med letoma 1969 in 1974, izbrana za Slovensko športnico leta(večkrat od nje je priznanje za najšportnico Slovenije prejela le Mateja Svet, ki je naziv prejela sedemkrat).